सिक्का भिखारी के हाथ से छूट कर नाली में जा गिरा। भिखारी नाली में हाथ डाल ताँबे का सिक्का ढूँढ़ने लगा। राजा ने उसे बुलाकर दूसरा ताँबे का सिक्का दिया। भिखारी ने खुश होकर वह सिक्का अपनी जेब में रख लिया और वापस जाकर नाली में गिरा सिक्का ढूँढ़ने लगा। राजा को लगा कि भिखारी बहुत गरीब है, उसने भिखारी को चाँदी का एक सिक्का दिया। भिखारी राजा की जय-जयकार करता फिर नाली में सिक्का ढूँढ़ने लगा। राजा ने अब भिखारी को एक सोने का सिक्का दिया। भिखारी खुशी से झूम उठा और वापस भाग कर अपना हाथ नाली की तरफ बढ़ाने लगा। राजा को बहुत खराब लगा। उसे खुद से तय की गई बात याद आ गयी कि पहले मिलने वाले व्यक्ति को आज खुश एवं संतुष्ट करना है।